বাংলাদেশী ৫ টাকার নোট

বাংলাদেশী পাঁচ টাকার নোট ১৯৭২ সালের ২রা জুন ইস্যু হওয়া বাংলাদেশী টাকার একটি নোট। প্রথম নোটটির নকশা করেন কে জি মুস্তফা। বর্তমানে এটি বাংলাদেশের একটি সরকারি নোট, যেটি পূর্বে ব্যাংক নোট হিসেবে প্রচলিত ছিল। নোটের সামনের অংশে শেখ মুজিবুর রহমান ও জাতীয় স্মৃতিসৌধ, এবং পেছনের অংশে নওগাঁর ঐতিহাসিক কুসুম্বা মসজিদ অঙ্কন করা রয়েছে।

ইতিহাস
পাঁচ টাকার নোট ১৯৭২ সালের ২রা জুন প্রথম ইস্যু করা হয়। নোটে গোলাকার বৃত্তের মধ্যে বাংলাদেশের মানচিত্র ছিল। ১৯৯৪ সালের ১ অক্টোবর প্রথম পাঁচ টাকার নোটের কয়েন সংস্করণ ইস্যু হয়। জয়নুল আবেদিন এবং কামরুল হাসানের পরামর্শে কে জি মুস্তফা প্রথম ১ টাকার নোটের নকশা করার পর  ৫  টাকার নকশা করেন।   

বাংলাদেশে অনেকবার পাঁচ টাকার নোট ইস্যু হয়েছে। ১৯৭২, ১৯৭৩, ১৯৭৪, ১৯৭৬, ১৯৭৮, ২০০৬, ২০১১, ২০১৪, ২০১৭ এবং সর্বশেষ ২০১৮ সালে ৫ টাকার নোটের সর্বশেষ সংস্করণটি ইস্যু করা হয়। এগুলোর মধ্যে ১৯৭২,  ১৯৭৩ এবং ১৯৭৪ সালের নোটগুলি বর্তমানে অপ্রচলিত। 

২০১৫ সালে ৫ টাকার নোটকে 'সরকারি নোট' হিসেবে ঘোষণা করা হয় এবং ২০১৭ সালের ৫ জানুয়ারি সর্বপ্রথম এটি সরকারি নোট হিসেবে ইস্যু করা হয়। ৫ টাকার নোটে অর্থ সচিবের স্বাক্ষর থাকে। 

বৈশিষ্ট্য
২০১৮ সালের ১২ ডিসেম্বর ইস্যুকৃত সর্বশেষ সংস্করণে ৫ টাকার নোটে সাদা ও হালকা বেগুনি রঙের সংমিশ্রণ রয়েছে। নোটের সামনের অংশে শেখ মুজিবুর রহমান ও জাতীয় স্মৃতিসৌধ এবং পেছনের অংশে নওগাঁ জেলায় অবস্থিত কুসুম্বা মসজিদের চিত্র বিদ্যমান। 

আরো পড়ুন
বাংলাদেশী টাকা
বাংলাদেশের অর্থনীতি

তথ্যসূত্র

বিষয়শ্রেণী:বাংলাদেশের ব্যাংক নোট